ঝিনাইগাতী উপজেলা বাংলাদেশের শেরপুর জেলার একটি প্রশাসনিক এলাকা।   অবস্থান ও আয়তন  ঝিনাইগাতী উপজেলার আয়তন ২৪২.০৭ বর্গ কিলোমিটার (৫৯,৮১৭ একর)। ২৫°০৪´ থেকে ২৫°১৬´ উত্তর অক্ষাংশ এবং ৮৯°৫৮´ থেকে ৯০°০৮´ পূর্ব দ্রাঘিমাংশ জুড়ে এ উপজেলার অবস্থান। শেরপুর জেলা শহর হতে এ উপজেলার দূরত্ব ২০ কিলোমিটার। এ উপজেলার উত্তরে ভারতের মেঘালয়, দক্ষিণে শেরপুর সদর উপজেলা ও শ্রীবরদী উপজেলা, পূর্বে নালিতাবাড়ী উপজেলা, পশ্চিমে শ্রীবরদী উপজেলা অবস্থিত।   প্রশাসনিক এলাকা  ঝিনাইগাতী থানা গঠিত হয় ১৯৭৫ সালে এবং থানাকে উপজেলায় রূপান্তর করা হয় ১৯৮৩ সালে। ঝিনাইগাতী উপজেলায় বর্তমানে ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ঝিনাইগাতী থানার আওতাধীন।  এ উপজেলা ৭টি ইউনিয়ন, ৭৫টি গ্রাম ও ১১৭টি মৌজার সমন্বয়ে গঠিত। এ উপজেলার প্রশাসনিক কার্যক্রম ঝিনাইগাতী থানার আওতাধীন। ইউনিয়নসমূহ:  ১নং কাংশা  ২নং ধানশাইল  ৩নং নলকুড়া  ৪নং গৌরীপুর  ৫নং ঝিনাইগাতী  ৬নং হাতীবান্ধা  ৭নং মালিঝিকান্দা   ইতিহাস    জনসংখ্যার উপাত্ত  ২০১১ সালের আদমশুমারি অনুযায়ী ঝিনাইগাতী উপজেলার মোট জনসংখ্যা ১,৬০,৪৫২ জন। এর মধ্যে পুরুষ যার মধ্যে ৭৯,৫৪৮ জন পুরুষ এবং মহিলা ৮০,৯০৪ জন। মোট পরিবার ৪১,১১৭টি। শিক্ষা  ২০১১ সালের আদমশুমারি অনুযায়ী ঝিনাইগাতী উপজেলার সাক্ষরতার হার ৩৮.৭% (পুরুষ ৪১.২%, মহিলা ৩৬.৩%)। এ উপজেলায় ২টি বেসরকারি কলেজ, ১টি মহিলা কলেজ, ২টি কারিগরি কলেজ, ১৮টি মাধ্যমিক বিদ্যালয়, ৩টি নিম্ন মাধ্যমিক বিদ্যালয়, ১০১টি সরকারি প্রাথমিক বিদ্যালয়, ২৭টি বে-সরকারী প্রাথমিক বিদ্যালয়, ১টি সিনিয়র মাদরাসা, ১৩টি দাখিল মাদরাসা, ১০টি  হাফেজী মাদরাসা, ২৩টি এবতেদায়ী মাদরাসা, ৩টি কওমী মাদরাসা ও ১০টি কিন্ডারগার্টেন রয়েছে। শিক্ষা প্রতিষ্ঠান  কলেজ  ড. আশরাফ টেকনিক্যাল স্কুল এন্ড কলেজ (২০১৮)  আলহাজ্ব শফিউদ্দীন আহাম্মদ কলেজ (১৯৮৬)  ঝিনাইগাতী মহিলা আদর্শ কলেজ (২০০২)  তিনানী আদর্শ কলেজ (১৯৮৬) মাধ্যমিক বিদ্যালয়   বনগাঁও জনতা উচ্চ বিদ্যালয় (১৯৭২)  শালচূড়া উচ্চ বিদ্যালয়(১৯৯৪)  রাংটিয়া উচ্চ বিদ্যালয়   গুরুচরণ দুধনই আদর্শ উচ্চ বিদ্যালয় (১৯৯৪)  আহাম্মদ নগর উচ্চ বিদ্যালয় (১৯৬০)  মালিঝিকান্দা হাই স্কুল (১৯৪৮)  ঝিনাইগাতী মডেল পাইলট উচ্চ বিদ্যালয় (১৯৬১)  হাজী অছি আমরুন্নেছা বালিকা উচ্চ বিদ্যালয় (১৯৭৭) ধানশাইল উচ্চ বিদ্যালয় (১৯৬৯) মাদ্রাসা  দীঘিরপাড় আলিম মাদ্রাসা (১৯৬২)  পানবর ইসলামীয়া দাখিল মাদ্রাসা  যোগাযোগ ব্যবস্থা  ঝিনাইগাতী উপজেলায় ৭০ কিলোমিটারপাকারাস্তা, ২৮৩ কিলোমিটার আধা-পাকারাস্তা ও ২৮৩টি কাঁচারাস্তা রয়েছে।    স্বাস্থ্য  ঝিনাইগাতী উপজেলায় ১টি স্বাস্থ্য ও পরিবার পরিকল্পনা  হাসপাতাল, ১টি দাতব্য চিকিৎসালয়, ১টি পরিবার কল্যাণ কেন্দ্র, ১টি পরিবার পরিকল্পনা ক্লিনিক ও ১টি স্বাস্থ্য উপকেন্দ্র রয়েছে।    অর্থনীতি  কৃষি ৭০.১৮%, অকৃষি শ্রমিক ৩.৫৭%, শিল্প ০.৬৯%, ব্যবসা ৯.৭২%, পরিবহণ ও যোগাযোগ ৩.০৯%, চাকরি ৩.১৩%, নির্মাণ ০.৪৩%, ধর্মীয় সেবা ০.১৭%, রেন্ট অ্যান্ড রেমিটেন্স ০.১৮% এবং অন্যান্য ৮.৮৪%।  কৃষিভূমির মালিকানা ভূমিমালিক ৫৫.৪৩%, ভূমিহীন ৪৪.৫৭%। শহরে ৩৭.৭১% এবং গ্রামে ৫৬.০২% পরিবারের কৃষিজমি রয়েছে।  প্রধান কৃষি ফসল ধান, গম, আলু, পিঁয়াজ, রসুন, শাকসবজি।  বিলুপ্ত বা বিলুপ্তপ্রায় ফসলাদি পাট, ডাল, অড়হর।  প্রধান ফল-ফলাদি  কাঁঠাল, কলা, পেঁপে।  প্রধান রপ্তানিদ্রব্য   ধান, চাল, কলা, শাকসবজি, পাথর, বালি। ধর্মীয় উপাসনালয়  ঝিনাইগাতী উপজেলায় ২৫৩টি মসজিদ, ৩৭টি  মন্দির ও ১১টি গির্জা রয়েছে।  মুক্তিযুদ্ধের ঘটনা  মুক্তিযুদ্ধের স্মৃতিচিহ্ন   স্মৃতিফলক: ১টি  বধ্যভূমি: ১টি  নদ-নদী ঝিনাইগাতী উপজেলার প্রধান নদীগুলো হল  মহারশি,সোমেশ্বরী, চিলাখালী ও মালিঝি নদী। এছাড়া উল্লেখযোগ্য খাল ও বিলের মধ্যে রয়েছে সোনাইকরা বিল, ঢোলী বিল, পলকা বিল, বান্ধাপোল বিল, বাইদাধাঙ্গা বিল, রুরলী বিল ও গুর খাল।  হাটবাজার  ঝিনাইগাতী উপজেলায় ২২টি হাটবাজার রয়েছে। উল্লেখযোগ্য হাটবাজার  ঝিনাইগাতী হাট  বনগাঁও নতুন বাজার  ধানশাইল হাট  তিনআনী হাট বাকাকুড়া বাজার   দর্শনীয় স্থান   গজনী অবকাশ পর্যটন কেন্দ্র  রাবার বাগান  রাবার ড্যাম  বগের ঘোছা (মায়াবী লেক)  শাল (গজারি) বাগান  ঘাগড়া লস্কর বাড়ী মসজিদ  আরও দেখুন   শেরপুর জেলা  ময়মনসিংহ বিভাগ   তথ্যসূত্র    বহিঃসংযোগ     ঝিনাইগাতী উপজেলা তথ্য বাতায়ন।  বিষয়শ্রেণী:শেরপুর জেলার উপজেলা বিষয়শ্রেণী:ঝিনাইগাতী উপজেলা